Document ID: 32010D0480

Title and Content:
ΑΠΌΦΑΣΗ EUMM Georgia/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 3ης Σεπτεμβρίου 2010 για την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία, EUMM Georgia (2010/480/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, την κοινή δράση 2008/736/ΚΕΠΠΑ του Συμβουλίου, της 15ης Σεπτεμβρίου 2008, σχετικά με την αποστολή επιτήρησης της Ευρωπαϊκής Ένωσης στη Γεωργία «EUMM Georgia» (1), και ιδίως το άρθρο 10 παράγραφος 1, Εκτιμώντας τα ακόλουθα: (1) Με το άρθρο 10 παράγραφος 1 της κοινής δράσης 2008/736/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφαλείας (στο εξής «ΕΠΑ»), σύμφωνα με το άρθρο 38 της συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διοίκηση της αποστολής επιτήρησης της Ευρωπαϊκής Ένωσης στη Γεωργία, EUΜΜ Georgia (στο εξής «EUΜΜ Georgia»), μεταξύ των οποίων και την απόφαση για τον διορισμό αρχηγού αποστολής. (2) Στις 16 Σεπτεμβρίου 2008, κατόπιν πρότασης του γενικού γραμματέα/ύπατου εκπροσώπου, η ΕΠΑ διόρισε με την απόφαση EUΜΜ/1/2008 (2) τον κ. Hansjörg HABER αρχηγό αποστολής της EUMM Georgia έως τις 15 Σεπτεμβρίου 2009. (3) Στις 31 Ιουλίου 2009, κατόπιν πρότασης του γενικού γραμματέα/ύπατου εκπροσώπου, η ΕΠΑ εξέδωσε την απόφαση EUΜΜ Georgia/1/2009 (3) με την οποία παρατάθηκε η θητεία του κ. Hansjörg HABER ως αρχηγού αποστολής της EUMM Georgia έως τις 15 Σεπτεμβρίου 2010. (4) Στις 30 Ιουνίου 2010, η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε στην ΕΠΑ να παρατείνει τη θητεία του κ. Hansjörg HABER ως αρχηγού αποστολής της EUMM Georgia για ένα πρόσθετο έτος, δηλαδή μέχρι τις 15 Σεπτεμβρίου 2011, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θητεία του κ. Hansjörg HABER ως αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία, EUΜΜ Georgia, παρατείνεται μέχρι τις 15 Σεπτεμβρίου 2011. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 3 Σεπτεμβρίου 2010.

Classification Labels:
1331
1268
281

Label Descriptions:
{"1331": "Οργάνωση της εργασίας", "1268": "Εργατική νομοθεσία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ"}

EuroVoc IDs (Original): 523
3489
3474
1163
4040
2184
914

EuroVoc IDs (Expanded): 523
3489
3474
1163
4040
2184
914

Dataset Source: meu

Split: dev